AIŠKINAMASIS RAŠTAS

Dėl bešeimininkio turto priėmimo savivaldybės nuosavybėn ir jo perdavimo Molėtų rajono savivaldybės administracijai valdyti, naudoti ir disponuoti juo patikėjimo teise

**1. Parengto tarybos sprendimo projekto tikslai ir uždaviniai**

Utenos apylinkės teismo Molėtų rūmai 2020 m. balandžio 17 d. sprendimu civilinėje byloje Nr. e2YT-1947-732/2020 nekilnojamuosius daiktus: pagalbinio ūkio paskirties pastatų bloko Nr. 5 statinių neregistruotas dalis: ūkio pastato 3I1p dalis: D1, kurios įsigijimo vertė 641,92 Eur, D2, kurios įsigijimo vertė 1126,45 Eur; ūkio pastato 4I1p dalis: D3, kurios įsigijimo vertė 484,23 Eur, D4, kurios įsigijimo vertė 122,79 Eur, D4, kurios įsigijimo vertė 257,68 Eur; ūkio pastatą, kurio įsigijimo vertė 658 Eur; medinį ūkio pastatą, kurio įsigijimo vertė 109 Eur, pripažino bešeimininkiu turtu ir perduoda Molėtų rajono savivaldybės nuosavybėn. Šį turtą viešojo aukciono būdu norėtų įsigyti fiziniai asmenys. Įregistravus nekilnojamuosius daiktus Molėtų rajono savivaldybės nuosavybėn, atsiras galimybė juos įrašyti į parduodamų objektų sąrašą ir parduoti viešajame aukcione.

Parengto sprendimo projekto tikslas – priimti bešeimininkį turtą savivaldybės nuosavybėn ir perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas:**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunktis;

Utenos apylinkės teismo Molėtų rūmų 2020 m. balandžio 17 d. sprendimas civilinėje byloje Nr. e2YT-1947-732/2020.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – racionaliai valdomas bešeimininkis turtas, esantis Molėtų rajono savivaldybės teritorijoje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

Bus reikalingos lėšos turto kadastriniams matavimams atlikti ir teisinei registracijai. Išlaidų finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.